JayJayThrowThrow/commonwealth-wiki-mix huggingface dataset:
नौशाद

नौशाद अली (1919-2006) हिन्दी फिल्मों के एक प्रसिद्ध संगीतकार थे। पहली फिल्म में संगीत देने के 64 साल बाद तक अपने साज का जादू बिखेरते रहने के बावजूद नौशाद ने केवल 67 फिल्मों में ही संगीत दिया, लेकिन उनका कौशल इस बात की जीती जागती मिसाल है कि गुणवत्ता संख्याबल से कहीं आगे होती है।
जीवन

नौशाद का जन्म 25 दिसम्बर 1919 को लखनऊ में मुंशी वाहिद अली के घर में हुआ था। वह 17 साल की उम्र में ही अपनी किस्मत आजमाने के लिए मुंबई कूच कर गए थे। शुरुआती संघर्षपूर्ण दिनों में उन्हें उस्ताद मुश्ताक हुसैन खां, उस्ताद झण्डे खां और पंडित खेम चन्द्र प्रकाश जैसे गुणी उस्तादों की सोहबत नसीब हुयी।
संगीत

उन्हें पहली बार स्वतंत्र रूप से 1940 में 'प्रेम नगर' में संगीत देने का अवसर मिला, लेकिन उनकी अपनी पहचान बनी 1944 में प्रदर्शित हुई 'रतन' से जिसमें जोहरा बाई अम्बाले वाली, अमीर बाई कर्नाटकी, करन दीवान और श्याम के गाए गीत बहुत लोकप्रिय हुए और यहीं से शुरू हुआ कामयाबी का ऐसा सफर जो कम लोगों के हिस्से ही आता है।

उन्होंने छोटे पर्दे के लिए 'द सोर्ड ऑफ टीपू सुल्तान' और 'अकबर द ग्रेट' जैसे धारावाहिक में भी संगीत दिया। बहरहाल नौशाद साहब को अपनी आखिरी फिल्म के सुपर फ्लाप होने का बेहद अफसोस रहा। यह फिल्म थी सौ करोड़ की लागत से बनने वाली अकबर खां की ताजमहल जो रिलीज होते ही औंधे मुंह गिर गई। मुगले आजम को जब रंगीन किया गया तो उन्हें बेहद खुशी हुई।
फिल्मी सफ़र

अंदाज, आन, मदर इंडिया, अनमोल घड़ी, बैजू बावरा, अमर, स्टेशन मास्टर, शारदा, कोहिनूर, उड़न खटोला, दीवाना, दिल्लगी, दर्द, दास्तान, शबाब, बाबुल, मुग़ल-ए-आज़म, दुलारी, शाहजहां, लीडर, संघर्ष, मेरे महबूब, साज और आवाज, दिल दिया दर्द लिया, राम और श्याम, गंगा जमुना, आदमी, गंवार, साथी, तांगेवाला, पालकी, आईना, धर्म कांटा, पाक़ीज़ा (गुलाम मोहम्मद के साथ संयुक्त रूप से), सन ऑफ इंडिया, लव एंड गाड सहित अन्य कई फिल्मों में उन्होंने अपने संगीत से लोगों को झूमने पर मजबूर किया।

मारफ्तुन नगमात जैसी संगीत की अप्रतिम पुस्तक के लेखक ठाकुर नवाब अली खां और नवाब संझू साहब से प्रभावित रहे नौशाद ने मुम्बई में मिली बेपनाह कामयाबियों के बावजूद लखनऊ से अपना रिश्ता कायम रखा। मुम्बई में भी नौशाद साहब ने एक छोटा सा लखनऊ बसा रखा था जिसमें उनके हम प्याला हम निवाला थे- मशहूर पटकथा और संवाद लेखक वजाहत मिर्जा चंगेजी, अली रजा और आगा जानी कश्मीरी (बेदिल लखनवी), मशहूर फिल्म निर्माता सुलतान अहमद और मुगले आजम में संगतराश की भूमिका निभाने वाले हसन अली 'कुमार'।

यह बात कम लोगों को ही मालूम है कि नौशाद साहब शायर भी थे और उनका दीवान 'आठवां सुर' नाम से प्रकाशित हुआ। पांच मई को 2006 को इस फनी दुनिया को अलविदा कह गए नौशाद साहब को लखनऊ से बेहद लगाव था और इससे उनकी खुद की इन पंक्तियों से समझा जा सकता है-

रंग नया है लेकिन घर ये पुराना है

ये कूचा मेरा जाना पहचाना है

क्या जाने क्यूं उड़ गए पंक्षी पेड़ों से

भरी बहारों में गुलशन वीराना है
बाहरी कड़ियाँ

* संगीतकार ही नहीं एक अच्छे शायर थे नौशाद समय लाइव पर


श्रेणी:1919 में जन्मे लोग
श्रेणी:निधन वर्ष अनुपलब्ध
श्रेणी:हिन्दी फ़िल्म संगीतकार
श्रेणी:फ़िल्मफ़ेयर पुरस्कार विजेता
श्रेणी:दादासाहेब फाल्के पुरस्कार विजेता
सलिल चौधरी

सलिल चौधरी (; बंगाली उचारण 'सोलिल चौधरी', 19 नवंबर 1923 – 5 सितंबर 1995) हिन्दी फिल्मों के एक प्रसिद्ध संगीतकार थे। उन्होंने प्रमुख रूप से बंगाली, हिन्दी और मलयालम फ़िल्मों के लिए संगीत दिया था। फ़िल्म जगत में 'सलिल दा' के नाम से मशहूर सलिल चौधरी को 'मधुमती', 'दो बीघा जमीन', 'आनंद', 'मेरे अपने' जैसी फ़िल्मों को दिए संगीत के लिए जाना जाता है।
प्रमुख फ़िल्में

#दो बीघा ज़मीन (1953)
#नौकरी (1955)
#परिवार (1956)
#मधुमति (1958)
#परख (1960)
#उसने कहा था (1960)
#प्रेम पत्र (1962)
#पूनम की रात (1965)
#आनन्द (1971)
#मेरे अपने (1971)
#रजनीगन्धा (1974)
#छोटी सी बात (1975)
#मौसम (1975)
#जीवन ज्योति (1976)
#अग्नि परीक्षा (1981)
सन्दर्भ

श्रेणी:हिन्दी फ़िल्म संगीतकार
श्रेणी:फ़िल्मफ़ेयर पुरस्कार विजेता
श्रेणी:1923 में जन्मे लोग
श्रेणी:१९९५ में निधन
लक्ष्मीकांत-प्यारेलाल

लक्ष्मीकांत-प्यारेलाल लोकप्रिय भारतीय संगीतकार की जोड़ी है, लक्ष्मीकांत शांताराम कुदलकर (१९३७-१९९८) और प्यारेलाल रामप्रसाद शर्मा (जन्म १९४०) से मिलकर बनी थी। उन्होंने १९६३ से १९९८ तक ६३५ हिंदी फिल्मों के लिए संगीत रचना की और इस समय के लगभग सभी उल्लेखनीय फिल्म निर्माताओं के लिए काम किया जिसमे सम्मिलित थे राज कपूर, देव आनंद, बी.आर. चोपड़ा, शक्ति सामंत, मनमोहन देसाई, यश चोपड़ा, सुभाष घई और मनोज कुमार।
प्रारंभिक जीवन
लक्ष्मीकांत

लक्ष्मीकांत शांताराम कुदलकर का जनम ३ नवंबर १९३७ को लक्ष्मी पूजन के दिन हुआ था, अपने जन्म के दिन की वजह से, उनका नाम लक्ष्मी रखा गया, जो देवी लक्ष्मी के नाम पर था। उन्होंने अपने बचपन के दिन मुंबई के विले पार्ले (पूर्व) की मलिन बस्तियों में अत्यंत गरीबी के बीच बिताया। [प्रशस्ति पत्र की जरूरत] उनके पिता की मृत्यु उस समय हो थी जब वे बच्चे ही थे। अपने परिवार की खराब वित्तीय हालत के कारण वे अपने शैक्षणिक शिक्षा भी पूरी नहीं कर सके। [प्रशस्ति पत्र की जरूरत]। लक्ष्मीकांत के पिता के दोस्त, जो खुद एक संगीतकार थे उन्होंने लक्ष्मीकांत उनके बड़े भाई को संगीत सीखने की सलाह दी तदनुसार, लक्ष्मीकांत ने सारंगी बजाना सीखा और उनके बड़े भाई ने तबला बजाना सीखा। उन्होंने जाने-माने सारंगी खिलाड़ी हुसैन अली की सोहबत में दो साल बिताए।

लक्ष्मीकांत ने अपनी फिल्म कैरियर की शुरुआत एक बाल अभिनेता के रूप में हिंदी फिल्म भक्त पुंडलिक (1949) और आंखें (1950) फिल्म से की। उन्होंन कुछ गुजराती फिल्मों में काम किया।
प्यारेलाल

प्यारेलाल रामप्रसाद शर्मा (जन्म सितंबर ३, १९४०) प्रसिद्ध बिगुल वादक पंडित रामप्रसाद शर्मा (जो बाबाजी के नाम से लोकप्रिय थे) के पुत्र थे, उन्होंने ने ही प्यारेलाल को संगीत की मूल बातें सिखाई थी। प्यारेलाल जी का जन्म उत्तर प्रदेश के गोरखपुर में हुआ था। उन्होंने ८ साल की उम्र से ही वायलिन सीखने शुरू कर दिया था और प्रतिदिन ८ से १२ घंटे का अभ्यास किया करते थे। उन्होंने एंथनी गोंजाल्विस नाम के एक गोअन संगीतकार से वायलिन बजाना सीखा। फिल्म अमर अकबर एंथनी (फिल्म में संगीत लक्ष्मीकांत- प्यारेलाल का था)।१२ वर्ष की उम्र उनके परिवार की वित्तीय स्थिति काफी खराब हो गयी एवं उन्हें इस उम्र में स्टूडियो में काम करना पड़ा। प्यारेलाल को परिवार के लिए पैसे कमाने के लिए रंजीत स्टूडियो एवं अन्य स्टूडियो में वायलिन बजाना पड़ता था।
संगीतकार जोड़ी का गठन

जब लक्ष्मीकांत १० साल के थे तब उन्होंने लता मंगेशकर के कंसर्ट में जो रेडियो क्लब, कोलाबा हुआ था उसमे सारंगी बजाने का काम किया। लता जी उनसे इतना प्रभावित हुई की संगीत कार्यक्रम के बाद उन्होंने लक्ष्मीकांत से बात की थी।
लोकप्रिय गीत

लक्ष्मीकांत-प्यारेलाल हिन्दी फिल्मों के एक प्रसिद्ध संगीतकार इन्होंने निम्नतालिका में दिए गए फिल्मों में संगीत दिया है।
सन्दर्भ
बाहरी कड़ियाँ

*प्यारेलाल'स ईमडीबी एंट्री
*लष्मीकांत'स ईमडीबी एंट्री
*ए वेबसाइट डेडिकेटेड टू ल पी विथ ओफ़फिशल सपोर्ट


श्रेणी:संगीतकार जोड़ी
श्रेणी:हिन्दी फ़िल्म संगीतकार
इस्माइल दरबार

अंगूठाकार|190px|इस्माइल दरबार
इस्माइल दरबार हिन्दी फिल्मों के एक प्रसिद्ध संगीतकार हैं। वह बिग बॉस 3 के प्रतिभागी भी रहे थे।
करियर

इस्माइल कई वर्षों तक राजेश रोशन, नदीम-श्रवण, लक्ष्मीकांत-प्यारेलाल वगैरह के लिये वायलिन-वादक रहे। उनकी संगीतकार के रूप में पहली फिल्म 1995 की रंगीला होने वाली थी। लेकिन कई सालों बाद उनको संजय लीला भंसाली ने 1999 की अपनी फिल्म हम दिल दे चुके सनम में काम दिया। इसका संगीत बहुत सराहा गया और उन्हें सर्वश्रेष्ठ संगीतकार का राष्ट्रीय फिल्म पुरस्कार प्राप्त हुआ था। इसके बाद संजय की 2002 की फिल्म देवदास का भी बहुत संगीत सफल रहा था। इसके बाद इस्माइल ने कई फिल्में की लेकिन उन्हें सफलता नहीं मिली।
चुनिंदा फिल्मों की सूची
सन्दर्भ
बाहरी कड़ियाँ

श्रेणी:1964 में जन्मे लोग
श्रेणी:जीवित लोग
श्रेणी:बिग बॉस प्रतिभागी
श्रेणी:हिन्दी फ़िल्म संगीतकार
श्रेणी:राष्ट्रीय फ़िल्म पुरस्कार विजेता
समीर (गीतकार)

समीर (जन्म: 24 फरवरी, 1958) हिन्दी फिल्मों के एक प्रसिद्ध गीतकार हैं। इनके ज्यादातर गीत हिट हुए और इनके द्वारा लिखें गए गीत आज भी लोगोंं की जुबानोंं पर हैं। उनके पिता अनजान भी गीतकार रहे थे। उनके पास सबसे अधिक गीत लिखने का गिनीज़ विश्व कीर्तिमान है। उन्होंने लगभग 650 फिल्मों में 4000 से अधिक गाने लिखे हैं। उन्हें यश भारती पुरस्कार भी मिला है।
समीर जी का कैरियर

पहले वह पढ़ाई कर बैंक में नौकरी करते थे। उनके पिता नहीं चाहते कि वो फिल्मी उद्योग में आए क्योंकि उन्होंने खूब संघर्ष किया था। लेकिन समीर का ध्यान उसी तरफ था और 1980 में वो बम्बई पलायन कर गए। उन्हें सबसे पहले 1983 की फिल्म बेखबर में गीत लिखने का अवसर मिला था। इसके बाद उन्होंने कई बड़ी फिल्मों में गीत लिखें जिसमें इंसाफ कौन करेगा (1984), जवाब हम देंगे (1987), दो कैदी (1989), रखवाला (1989), महासंग्राम (1990) और बाप नम्बरी बेटा दस नम्बरी (1990) शामिल हैं। लेकिन उनको प्रसिद्धि और पहचान 1990 की दो फ़िल्मों दिल और आशिकी से मिली। उन्होंने इन फिल्मों के संगीतकार आनंद-मिलिंद और नदीम-श्रवण के साथ कई प्रशंसित और लोकप्रिय गीतों की रचना की। विशेषकर नदीम-श्रवण के साथ उनका विशेष रिश्ता था। कुछेक फिल्मों को छोड़कर उन्होंने हर फिल्म में गीतकार के रूप में समीर को ही लिया और तीनों फ़िल्मफ़ेयर पुरस्कार उन्हें नदीम-श्रवण के संगीतबद्ध गीतों के लिये ही मिले। समीर मजरुह सुल्तानपुरी और आनन्द बक्शी से प्रभावित हैं और उन्हें अपने पिता सहित प्रेरणा स्त्रोत मानते हैं।
समीर के गीत
सन्दर्भ
बाहरी कड़ियाँ

श्रेणी:1958 में जन्मे लोग
श्रेणी:फ़िल्मफ़ेयर पुरस्कार विजेता
श्रेणी:फ़िल्मी गीतकार
श्रेणी:जीवित लोग
श्रेणी:उत्तर प्रदेश के लोग
हसरत जयपुरी

हसरत जयपुरी हिन्दी फिल्मों के एक प्रसिद्ध गीतकार थे।
प्रारंभिक जीवन

हसरत जयपुरी का जन्म जयपुर में इकबाल हुसैन के रूप में हुआ था। उन्होंने अंग्रेजी का अध्ययन बस शुरुआती स्तर तक ही किया था, और अपनी आगे की शिक्षा अपने नाना फिदा हुसैन "फिदा" से उर्दू और फारसी में ग्रहण की। जब वह लगभग बीस वर्ष के थे तब उन्होंने कविता लिखना शुरू किया था। उसी समय, उन्हें उनके पड़ोस में रहने वाली एक हिन्दु लड़की राधा से प्यार हो गया। हसरत ने इस लड़की को लिखे एक प्रेम पत्र के बारे में, एक साक्षात्कार में कहा कि प्रेम कोई धर्म नहीं जानता है। हसरत जयपुरी के हवाले से कहा गया, "यह बिल्कुल भी जरूरी नहीं है कि एक मुस्लिम लड़के को एक मुस्लिम लड़की से ही प्यार होना चाहिए। मेरा प्यार चुप था, लेकिन मैंने उसके लिए एक कविता लिखी थी, "ये मेरा प्रेमपत्र पढ़ कर, के तुम नाराज़ न होना” यह निश्चित रूप से ज्ञात नहीं है कि प्रेम पत्र वास्तव में राधा को दिया गया था या नहीं। लेकिन अनुभवी फिल्म निर्माता राज कपूर ने इसे अपनी फिल्म संगम (1964 की हिंदी फिल्म) में शामिल किया और यह गीत पूरे भारत में 'हिट' हो गया।
बॉलीवुड कॅरियर

1940 में जयपुरी एक बस परिचालक की नौकरी के लिए मुंबई आ गए, जहाँ उन्हें मासिक वेतन के रूप में ग्यारह रुपये मिलते थे। वह मुशायरों में हिस्सा लेते थे। एक मुशायरे में, पृथ्वीराज कपूर ने जयपुरी की शायरी सुनी और अपने बेटे राज कपूर से उनके लिए सिफारिश की। राज कपूर उन दिनों शंकर जयकिशन के साथ एक संगीतमय प्रेम कहानी, बरसात (1949) की योजना बना रहे थे। जयपुरी ने फिल्म के लिए अपना पहला गीत "जिया बेकरार है" लिखा। उनका दूसरा गीत (और पहला युगल गीत) "छोड़ गए बालम" था।

शैलेन्द्र के साथ, जयपुरी ने 1971 तक राज कपूर की सभी फिल्मों के लिए गीत लिखे। जयकिशन की मृत्यु के बाद तथा मेरा नाम जोकर (1970) और कल आज और कल (1971) की असफलताओं के बाद, राज कपूर ने अन्य गीतकारों और संगीत निर्देशकों की ओर रुख किया। राज कपूर शुरू में उन्हें प्रेम रोग (1982) के लिए वापस बुलाना चाहते थे, लेकिन बाद में एक और गीतकार, अमीर क़ज़लबाशके लिए राज़ी हो गए। कपूर ने आखिरकार उन्हें फिल्म राम तेरी गंगा मैली (1985 ) के लिए गीत लिखने के लिए कहा। बाद में, उन्होंने हसरत को फिल्म हिना (1991) के लिए तीन गाने लिखने के लिए भी आमंत्रित किया। जयपुरी ने आरोप लगाया कि राज कपूर की मृत्यु के बाद, संगीतकार रवींद्र जैन ने उनके गीतों को हटाने और उन्हें अपने स्वयं के गीतों के साथ बदलने की साजिश रची।

जब साथी गीतकार शैलेन्द्र ने निर्माता के तौर पर फ़िल्म तीसरी कसम बनाई, तब उन्होंने जयपुरी को फिल्म के लिए गीत लिखने के लिए आमंत्रित किया। उन्होंने फिल्म हलचल (1951) के लिए पटकथा भी लिखी। गीतकार के रूप में उनकी आखिरी फिल्म हत्या: द मर्डर (2004) थी।
कुछ चुनिंदा गीत

*बहारो फुल बरसाओ
*जिया बेकरार है
*छोड़ गए बालम
*अजीब दास्तां है ये
*ज़िन्दगी एक सफ़र है सुहाना
*तेरी प्यारी प्यारी सूरत को
*पंख होते तो उड़ आती रे
*सायोनारा सायोनारा
*आओ ट्विस्ट करें
*सुन साहिबा सुन
*बदन पे सितारे लपेटे हुए
निजी जीवन

जयपुरी ने अपनी कमाई को अपनी पत्नी की सलाह पर अचल संपत्ति या किराये की संपत्ति में निवेश किया। इन संपत्तियों से कमाई से उनकी वित्तीय स्थिति अच्छी थी, और इसलिए वह एक गीतकार के रूप में अपना समय समर्पित कर सकते थे। उनकी मृत्यु के बाद उनके दो बेटे और एक बेटी हैं जो मुंबई में रहते हैं।
इन्हें भी देखें

*शंकर-जयकिशन
*मजरुह सुल्तानपुरी
*इंदीवर
सन्दर्भ
बाहरी कड़ियाँ

* हसरत जयपुरी (कविता कोश)


श्रेणी:फ़िल्मफ़ेयर पुरस्कार विजेता
श्रेणी:फ़िल्मी गीतकार
श्रेणी:उर्दू शायर
श्रेणी:हिन्दी कवि
शैलेन्द्र

शंकरदास केसरीलाल शैलेन्द्र (१९२३-१९६६) एक लोकप्रिय भारतीय हिन्दी-उर्दू कवि, गीतकार और फ़िल्म निर्माता थे। फिल्म निर्माता राज कपूर, गायक मुकेश और संगीतकार शंकर-जयकिशन के साथ अपने सम्बन्ध के लिए प्रसिद्ध, उन्होंने 1950 और 1960 के दशक में कई सफल हिन्दी फिल्म गीतों के लिए गीत लिखे।
लोकप्रिय गीत

* आवारा हूँ (श्री ४२०)
* रमैया वस्तावैया (श्री ४२०)
* मुड मुड के ना देख मुड मुड के (श्री ४२०)
* मेरा जूता है जापानी (श्री ४२०)
* आज फिर जीने की (गाईड)
* गाता रहे मेरा दिल (गाईड)
* पिया तोसे नैना लागे रे (गाईड)
* क्या से क्या हो गया (गाईड)
* हर दिल जो प्यार करेगा (संगम)
* दोस्त दोस्त ना रहा (संगम)
* सब कुछ सीखा हमने (अनाडी)
* किसी की मुस्कराहटों पे (अनाडी)
* सजन रे झूठ मत बोलो खुदा के पास जाना है (तीसरी कसम)
* दुनिया बनाने वाले (तीसरी कसम)
* "जाने कैसे सपनों में खो गई अंखियां" (अनुराधा)
बाहरी कड़ियाँ

* आ अब लौट चलें…गीतकार शैलेन्द्र को याद करते हुए
* फिल्मोग्राफी के लिये IMDB entry देखें

श्रेणी:फ़िल्मी गीतकार
श्रेणी:फ़िल्मफ़ेयर पुरस्कार विजेता
श्रेणी:1923 में जन्मे लोग
श्रेणी:१९६६ में निधन
ओ॰ पी॰ नय्यर

ओंकार प्रसाद नय्यर (16 जनवरी 1926 - 27 जनवरी 2007), अपने नाम के संक्षिप्त रूप ओ॰ पी॰ नय्यर से लोकप्रिय हिन्दी फिल्मों के एक प्रसिद्ध संगीतकार थे जो लाहौर में पैदा हुए थे तथा अपने चुलबुले संगीत के लिये जाने जाते थे।

ओ॰ पी॰ नय्यर ने अपना फिल्मी सफर शुरू किया १९४९ में कनीज फिल्म में पार्श्व संगीत के साथ। इसके बाद उन्होंने आसमान (१९५२) को संगीत दिया। गुरुदत्त की आरपार (१९५४) उनकी पहली हिट फिल्म थी। इसके बाद गुरुदत्त के साथ इनकी बनी जोड़ी ने मिस्टर एंड मिसेज़ 55 तथा सी आई डी जैसी फिल्में दीं। नय्यर ने मेरे सनम में अपने संगीत को एक नयी ऊंचाईयों पर ले गए जब उन्होंने जाईये आप कहाँ जायेंगे तथा पुकारता चला हूं मैं जैसे गाने दिये।
उन्होंने गीता दत्त, आशा भोंसले तथा मोहम्मद रफी के साथ काम करते हुए उनके कैरियर को नयी ऊंचाईयों पर पहुंचाया। उन्होंने कभी लता मंगेशकर के साथ काम नहीं किया।
कुछ मशहूर फिल्में

* आर-पार (1954)
* नया दौर (1957)
* तुमसा नहीं देखा (1957)
* हावड़ा ब्रिज (1958)
* एक मुसाफ़िर एक हसीना (1962)
* फिर वही दिल लाया हूँ (1963)
* कश्मीर की कली (1964)
* मेरे सनम (1965)
* हमसाया (1968)
* किस्मत
* एक बार मुस्कुरा दो (1972)
सन्दर्भ

श्रेणी:हिन्दी फ़िल्म संगीतकार
श्रेणी:फ़िल्मफ़ेयर पुरस्कार विजेता
शंकर-जयकिशन

शंकर जयकिशन (जिन्हें S-J के नाम से भी जाना जाता है), 1949 से 1971 तक एक साथ काम करते हुए हिंदी फिल्म उद्योग की एक लोकप्रिय और सफल भारतीय संगीतकार जोड़ी थी। उन्हें हिंदी फिल्म उद्योग के सर्वश्रेष्ठ रचनाकारों में से एक माना जाता है। बाद में, शंकर अकेले संगीत निर्देशक के रूप में कार्य करते रहे, फिर भी 1987 तक शंकर-जयकिशन के बैनर तले संगीत देते रहे|
प्रारंभिक जीवन

शंकर

शंकर सिंह पुत्र राम सिंह रघुवंशी (15 अक्टूबर 1922 - 26 अप्रैल 1987) हैदराबाद के थे। अपने प्रारंभिक वर्षों के दौरान, शंकर ने तबला बजाया और कला को औपचारिक रूप से बाबा नासिर खानसाहिब से सीखा। कई वर्षों तक, शंकर ने प्रसिद्ध संगीतकार ख्वाजा खुर्शीद अनवर के शिष्य के रूप में अध्ययन किया, जिनके आर्केस्ट्रा में उन्होंने अभिनय किया। एसजे फैन्स एसोसिएशन इंटरनेशनल (एसजेएफएआई) द्वारा दिए गए नवीनतम ज्ञान के अनुसार, उनके करीबी रिश्तेदारों (अपनी बहनों के परिवारों) के अनुसार प्रतिकूल प्रचार के विपरीत कि वे अनपढ़ थे और स्कूल नहीं गये थे, यह सच नहीं है। वास्तव में, शंकर ने बंबई जाने से पहले हैदराबाद में अध्ययन किया था और 10 वीं कक्षा पास की थी। स्वतंत्रता पूर्व युग के 10 वीं कक्षा पास को किसी भी तरह से अनपढ़ नहीं माना जा सकता है।
सन्दर्भ

श्रेणी:हिन्दी फ़िल्म संगीतकार
श्रेणी:फ़िल्मफ़ेयर पुरस्कार विजेता
१ नवंबर

१ नवंबर ग्रेगोरी कैलंडर के अनुसार वर्ष का ३०५वॉ (लीप वर्ष मे ३०६ वॉ) दिन है। साल मे अभी और ६० दिन बाकी है।
प्रमुख घटनाएँ

* 1922
** ओटोमन साम्राज्य का अंत कर दिया गया। उसके सुल्तान महमूद छः को बहिष्कृत कर दिया गया।
** यूनाइटेड किंगडम में 10 शिलिंग का प्रसारण लाइसेंस शुल्क लगाया गया।
* 1923- फिनिश ध्वज वाहक फिनेयर वायुसेवा एयरो ओय में शुरू हो गया।
* 2011- चीन ने मानवरहित अंतरिक्ष यान शेनझोऊ-८ को गोबी मरुस्थल में स्थित जियूकन उपग्रह प्रक्षेपण केंद्र से सफलता पूर्वक प्रक्षेपित किया।
जन्म

* १९७३ - ऐश्वर्या राय - भारतीय अभिनेत्री एवं पूर्व मिस वर्ल्ड
* १९७३ - रूबी भाटिया
निधन
इस दिन मनाए जाने वाले अवसर, त्यौहार आदि

* हरियाणा का स्थापना दिवस
* कर्नाटक का स्थापना दिवस
* केरल का स्थापना दिवस
* मध्य प्रदेश का स्थापना दिवस
* छत्तीसगढ़ का स्थापना दिवस
बाहरी कडियाँ

* बीबीसी पे यह दिन

श्रेणी:नवंबर
९ नवम्बर

९ नवंबर ग्रेगोरी कैलंडर के अनुसार वर्ष का ३१३वॉ (लीप वर्ष में ३१४ वॉ) दिन है। साल में अभी और ५२ दिन बाकी है।
प्रमुख घटनाएँ

1887 अमेरिका को पर्ल हार्बर हवाई के अधिकार मिले।

1906 थिओडोर रूजवेल्ट अमेरिका के पहले राष्ट्रपति बने जिन्होंने पद पर रहते हुए देश के बाहर आधिकारिक यात्रा की। वे पनामा नहर निर्माण की प्रगति देखने गए थे।

1917 बोल्शेविक रूस की प्रोविजनल सरकार में जोसेफ स्टेलिन का प्रवेश।

1937 जापानी सेना ने शंघाई पर नियंत्रण किया।

* 1947- भारत सरकार ने सैन्य कार्यवाई द्धारा जूनागढ़ मुक्त कराया।

1953 कंबोडिया को फ्रांस से आजादी मिली।

1985 एंटोली कारपोव को हरा कर सोवियत रूस के 22 वर्षीय गैरी कास्पारोव दुनिया के सबसे कम उम्र के विश्व शतरंज चैम्पियन बने।

2005 जॉर्डन के तीन होटलों पर आत्मघाती हमले में 60 से ज्यादा लोग मारे गए।
जन्म

* १९८० - पायल रोहतगी
* 1922
** रेमंड Devos, फ्रांसीसी विदूषक (मृ. 2006)
** डोरोथी डैंड्रिज, अमेरिकी अभिनेत्री (मृ. 1965)
निधन

बाहरी कडियाँ

* बीबीसी पे यह दिन

श्रेणी:नवंबर
७ नवम्बर

७ नवंबर ग्रेगोरी कैलंडर के अनुसार वर्ष का ३११वॉ (लीप वर्ष में ३१२ वॉ) दिन है। साल में अभी और ५४ दिन बाकी है।
प्रमुख घटनाएँ

* १९४४ - फ्रैंक्लिन डी रूज़वेल्ट चौथी बार संयुक्त राज्य अमेरिका के राष्ट्रपति नियुक्त हुए।
* १९९६ - नासा ने मार्स ग्लोबल सर्वेयर प्रक्षेपित किया।
जन्म

* १७२८ - कप्तान जेम्स कुक
* १८५८ - बिपिन चन्द्र पाल
* १८६७ - मेरी क्युरी
* १८८८ - सर सीवी रमन
* १९५४ - कमल हसन
* १९७१ - रितुपर्णा सेनगुप्ता
* 1981 - अनुष्का शेट्टी
निधन

बाहरी कडियाँ

* बीबीसी पे यह दिन

----


श्रेणी:नवंबर
६ नवम्बर

६ नवंबर ग्रेगोरी कैलंडर के अनुसार वर्ष का ३१०वाँ (लीप वर्ष मे 311 वॉ) दिन है। साल मे अभी और ५५ दिन बाकी है।
प्रमुख घटनाएँ

* 1763 – ब्रिटिश फौज ने मीरकासिम को हराकर पटना पर कब्जा किया।
* 1813 – मैक्सिको ने स्पेन से स्वतंत्रता हासिल की।
* 1844 – स्पेन ने डाेमिनिकन गणराज्य को स्वतंत्र किया।
* 1860 – अब्राहम लिंकन अमेरिका के साेलहवें राष्ट्रपति चुने गए।
* 1903 – अमेरिका ने पनामा के स्वतंत्रता को मान्यता प्रदान की।
* 1913 – दक्षिण अफ्रीका में भारतीय खनन मजदूरों की रैली का नेतृत्व करने के लिए महात्मा गांधी को गिरफ्तार किया गया।
* 1935 – एडविन आर्मस्ट्राँग ने न्यूयार्क के रेडियो इंजिनियरों के सम्मेलन में अपने शोध के जरिए रेडियो सिग्नल के प्रसारण में आ रही रुकावटों को कम करने संबंधी जानकारी दी।
* 1943 – दूसरे विश्व युद्ध के दौरान जापान ने नेताजी सुभाष चंद्र बोस को अंडमान और निकोबार द्वीप समूह सौंपे।
* 1949 – यूनान में गृह युद्ध समाप्त हुआ
* 1962 – राष्ट्रीय रक्षा परिषद की स्थापना हुई।
* 1962 – संयुक्त राष्ट्र महासभा में दक्षिण अफ़्रीका में सरकार द्वारा अपने ही नागरिकों के प्रति अपनायी जा रही नस्ल-भेदी नीतियों के कारण आर्थिक प्रतिबंध लगाने के लिए मतदान कराया गया।
* 1965 – अमेरिका और क्यूबा में अमेरिका छोड़ना चाहने वाले क्यूबाइयों के लिए विशेष विमान चलाने पर सहमति बनी।
* 1975 – मोरक्को के लोगों ने ग्रीन मार्च शुरु किया। इसमें साढ़े तीन लाख लोगों ने मोरक्को सहारा सीमा पर पहुँचकर स्पेन से अपना क्षेत्र वापस करने की माँग की। इस दौरान स्पेन सेना को किसी भी तरह की गोलीबारी न करने का आदेश दिया गया था।
* 1990 – नवाज शरीफ़ पाकिस्तान के प्रधानमंत्री बने।
* 1991 – भव्य और बेहद प्रतिभाशाली नर्तकी ग्रीक
* 1994 – अफ़ग़ानिस्तान के बुरहानुद्दीन रब्बानी गुट द्वारा संयुक्त राष्ट्र अफ़ग़ान शांति योजना स्वीकृत।
* 1998 – सियाचिन में युद्धविराम का भारत का प्रस्ताव पाकिस्तान को नामंजूर
* 1999 – आस्ट्रेलियाई मतदाताओं ने जनमत संग्रह में महारानी का पद बनाए रखने के पक्ष में मतदान किया।
* 2000 – ज्योति बसु ने लगातार 23 वर्षों तक पश्चिम बंगाल के मुख्यमंत्री रहने के बाद पद छोड़ा।
* 2004 – रूस ने क्योटो करार की पुष्टि की।
* 2008 – स्टेट बैंक ऑफ़ इंडिया ने प्रधान ब्याज दर (जीएलआर) और जमादारों के कटौती की घोषणा की।
* 2013 – सीरिया के दमस्कस में आत्मघाती विस्फोट में आठ मरे, 50 घायल।इराक की राजधानी बगदाद में आत्मघाती हमला, 15 मरे।
जन्म

* 1937 – यशवंत सिन्हा लोकसभा सदस्य
निधन

* 1985 – संजीव कुमार, हिंदी फिल्म अभिनेता। प्रसिद्ध फिल्में- संघर्ष,खिलौना, सीता और गीता, आँधी, मनचली, अंगूर, नमकीन, दस्तक, शोले, अर्जुन पंडित, मौसम आदि।
* 2010 – सिद्धार्थ शंकर राय - पश्चिम बंगाल के भूतपूर्व मुख्यमंत्रीऔर कांग्रेस के वरिष्ठ नेता थे।
महत्त्वपूर्ण अवसर एवं उत्सव

अंतर्राष्ट्रीय रेड क्रास दिवस – (सप्ताह)
बाहरी कडियाँ

* बीबीसी पे यह दिन

श्रेणी:नवंबर
४ नवम्बर

४ नवंबर ग्रेगोरी कैलंडर के अनुसार वर्ष का ३०८वॉ (लीप वर्ष में ३०९ वॉ) दिन है। साल में अभी और ५७ दिन बाकी है।
प्रमुख घटनाएँ

* 1924-
** वायोमिंग की नेली टेलो रॉस संयुक्त राज्य अमेरिका में प्रथम महिला गवर्नर चुनी गई।
** अमेरिकी राष्ट्रपति चुनाव, 1924: रिपब्लिकन कैल्विन कूलिज ने डेमोक्रेट जॉन डब्ल्यू डेविस और प्रगतिशील रॉबर्ट एम. लैफोलेट को हराया।
जन्म

* 1957 - टोनी एबॉट, ऑस्ट्रेलिया के 28वें प्रधानमंत्री
* १९२५ - ऋत्विक घटक
* १९७४ - तबु
निधन

बाहरी कडियाँ

* बीबीसी पे यह दिन

श्रेणी:नवंबर
३ नवम्बर

३ नवंबर ग्रेगोरी कैलंडर के अनुसार वर्ष का ३०७वॉ (लीप वर्ष मे ३०८ वॉ) दिन है। साल मे अभी और ५८ दिन बाकी हैं।
प्रमुख घटनाएँ

1943 - जर्मनी के मजदनेक शहर के यातना शिविर में जर्मन सेना द्वारा यहूदी नरसंहार (होलोकॉस्ट) की शुरुआत।

1948 - भारत के तत्कालीन प्रधानमंत्री जवाहर लाल नेहरू ने संयुक्त राष्ट्र महासभा में अपना पहला भाषण दिया।
निधन

जाने माने फिल्म अभिनेता और निर्देशक प्रेम नाथ जी का निधन 3 नवम्बर 1992 को मुम्बई में हुआ।
प्रेम नाथ जी ने 1947 से 1985 तक बाँलीवुड़ में अपना विशेष योगदान दिया।
बाहरी कडियाँ

* बीबीसी पे यह दिन

श्रेणी:नवंबर
२९ नवम्बर

प्रमुख घटनाएँ

* १७५९- दिल्ली के बादशाह आलमगीर द्वितीय की हत्या
* १७८२- ब्रिटेन ने अमरीकी स्वतंत्रता को मान्यता दी।
* १८८९- बेंगलूर के लालबाग गार्डन में 'ग्लास हाउस' की आधारशिला रखी गई।
* १९४८- तत्कालीन सोवियत संघ ने पूर्वी बर्लिन में पृथक सरकार बनाई।
* 1947- संयुक्तराष्ट्रसंघ की महासभा ने फिलिस्तीन के अरबों और यहूदियों के विभाजन पर मतदान किया। जिसके फलस्वरूप इजरायल का निर्माण हुआ।
* १९९०- अमरीकी राष्ट्रपति जार्ज ने युद्ध टालने के लिए अमरीकी-इराक बैठक का प्रस्ताव रखा।
* १९९९- महाराष्ट्र के नारायणगांव में विश्व का सबसे बडा मीटरवेव रेडियो टेलीस्कोप खुला।
जन्म

क्रांतिकारी मातादीन भंगी - 1857 की क्रांति में अंग्रेजो के खिलाफ लड़ाई लड़ने वाले योद्धा
निधन

* १९०९- रोमेश चन्द्र दत्त, प्रसिद्ध बंगला इतिहासकार
* 2011- इंदिरा गोस्वामी, असमिया की ज्ञानपीठ पुरस्कार विजेता लेखिका
बाहरी कडियाँ

* बीबीसी पे यह दिन

श्रेणी:नवंबर
२८ नवम्बर

28 नवंबर ग्रेगोरी कैलंडर के अनुसार वर्ष का 332वॉ (लीप वर्ष में 333 वॉ) दिन है। साल में अभी और 33 दिन बाकी है।
प्रमुख घटनाएँ

* 1919- अमेरिका में जन्मी लेडी ऐस्टोर हाउस ऑफ कऑमर्स की प्रथम महिला सदस्य चुनी गई।
* 2011- मिश्र में प्रथम आम चुनाव में 270 सदस्यों वाली शूरा काउंसिल के सदस्यों को चुनने की प्रक्रिया का पहला चरण संपन्न हुआ।
जन्म
मृत्यु
1890.ज्योतिराव गोविंदराव फुले
बाहरी कडियाँ

* बीबीसी पे यह दिन

श्रेणी:नवंबर
२७ नवम्बर

27 नवंबर ग्रेगोरी कैलंडर के अनुसार वर्ष का 331वॉ (लीप वर्ष मे 332 वॉ) दिन है। साल मे अभी और 34 दिन बाकी है।
प्रमुख घटनाएँ

* 1947- पेरिस में पुलिस ने कम्युनिस्ट समाचार-पत्र के कार्यालय पर कब्जा कर लिया।
* 1095- पोप अर्बन द्वितीय ने सलीबी युद्धों का आह्वान किया।
जन्म

* १८७८ – जतीन्द्रमोहन बागची
* १८८८ – गणेश वासुदेव मावलंकर
* १९०७ – हरिवंश राय बच्चन
* १९५२ – बप्पी लाहिड़ी
* १९८६ – सुरेश रैना
निधन

* 2008 गुरुवार, २७ नवंबर, भारत के पूर्व प्रधानमंत्री विश्वनाथ प्रताप सिंह का आज दोपहर अपोलो अस्पताल में निधन हो गया। वे ७७ वर्ष के थे।
बाहरी कडियाँ

* बीबीसी पे यह दिन

श्रेणी:नवंबर